શિક્ષકોની વાત કરીએ તો હવે શિક્ષણનું માપદંડ ડીગ્રીથી નીકળે છે. ગુજરાતીમાં સરસ શબ્દ છે લાયકાત… શું માત્ર માસ્ટર,બીએડ,પીએચડી ડીગ્રી જ એક શિક્ષકની લાયકાત હોવી જોઈએ ? જો આમાંનો કોઈ ડીગ્રી ધારક શિક્ષક જો રૂઢીવાદી માનસિકતા ધરાવતો કે કૂપમંડૂક વિચારશરણી ધરવતો હોય, તો વિદ્યાર્થીનું ઘડતર કેવું થશે ? તેને કેવી કેળવણી મળશે ? તે શું શીખશે ? તેના વિચારોના વહન પહેલા જ તેનું દહન થઈ જશે. શું પહેલાના સમયમાં દ્રોણાચાર્ય કે સાંદીપની ઋષિ પાસે આવી કોઈ ડીગ્રી કે શૈક્ષણિક અભ્યાસનો પુરાવો હતો ? નો ડાઉટ, આજના સમય પ્રમાણે જરૂરી છે, પણ માત્ર એક ડીગ્રી થકી જ શું શિક્ષક બનવા યોગ્યતા મળી શકે કે મળવી જોઈએ ખરી ?